section_heading: Osnutak i rana povijest
paragraph_text: Škola se ubrzano širila te je u rujnu 1896. preseljena zajedno s novoosnovanom Britanskom knjižnicom političke i ekonomske znanosti na Adelphi Terrace br. 10. Škola se nastavila širiti nekoliko sljedećih godina zahvaljujući Shawu. Večernji klub The Coefficients (Koeficijenti) redovito se sastao u knjižnici 1902. godine kada su djelovali na razvoj LSE-a zajedno s Fabijancima i Sufražetskim pokretom (koji se također prvi put sastao u LSE-u). Škola je 1900. službeno priznata kao Ekonomski fakultet (Faculty of Economics) unutar mnogo većeg Sveučilišta u Londonu u Bloomsburyju, te je iste godine započela upisivati studente na studije kojim su se stjecali stupnjevi bakalaureusa i doktora. Istovremeno se LSE počeo širiti u ostala područja društvenih znanosti uključujući u početku geografiju (1902.) i filozofiju (1903.), postavši pionirom studija međunarodnih odnosa, te je poučavao također povijest, pravo, psihologiju i sociologiju. Do 1902. godine postalo je jasno kako će škola prerasti svoju tadašnju lokaciju Adelphi Terrace, te se preselila u sadašnji kampus u Clare Marketu pokraj Aldwycha i blizu Kingswaya – nedaleko od Whitehalla. Stara zgrada (The Old Building), koja je ostala značajna zgrada s uredima i učionicama, otvorena je u ulici Houghton 1922. godine.